
BĮ KLAIPĖDOS MIESTO NAKVYNĖS NAMŲ 2025 METŲ VEIKLOS ATASKAITA

VADOVO ŽODIS

2025 metai Klaipėdos miesto nakvynės namams buvo kryptingo stiprinimo ir pasirengimo sisteminiams pokyčiams laikotarpis. Įstaigos veikla nuosekliai orientuota į pagrindinį tikslą – užtikrinti socialinės rizikos suaugusiems asmenims kokybiškas, prieinamas ir savarankiškumą stiprinančias socialines paslaugas.
Ataskaitiniais metais užtikrintas strateginio veiklos plano įgyvendinimas, stabilus ir atsakingas įstaigos finansų valdymas, racionaliai naudojant skirtus asignavimus bei surinktas pajamas už paslaugas. Lėšos nukreiptos tiek paslaugų gavėjų gyvenimo sąlygų gerinimui, tiek darbuotojų darbo aplinkos ir infrastruktūros stiprinimui. Modernizuotos darbo vietos, plėtotas darbo procesų skaitmenizavimas, atnaujinta įstaigos interneto svetainė, užtikrinant jos prieinamumą ir atitiktį teisės aktų reikalavimams. 
2025 metais reikšmingas dėmesys skirtas paslaugų kokybės stiprinimui. Atlikti vidaus įsivertinimo procesai, apibendrinti paslaugų teikimo rezultatai ir identifikuotos tobulintinos sritys sudarė pagrindą kryptingiems kokybės gerinimo sprendimams. Įstaiga sėkmingai dalyvavo atrankoje ir buvo atrinkta į socialinių paslaugų kokybės reikalavimų diegimo bandomąjį etapą, pasirašyta sutartis su VšĮ Europos socialinio fondo agentūra. 2025 metais pradėtas pasirengimas laikino apnakvindinimo paslaugos kokybiniams pokyčiams, dalyvauta konsultacijose ir mokymuose, suformuotos prielaidos 2026 metais įgyvendinti tobulinimo veiksmų planą.
Svarbus 2025 metų aspektas – stiprintas bendradarbiavimas su akademine bendruomene ir partneriais. Įstaiga aktyviai įsitraukė į tarptautinio projekto „Benamystės skaičiavimas miestuose nustatytu momentu“ veiklas Klaipėdos mieste, prisidėdama prie duomenimis grįstos socialinės politikos formavimo ir problematikos matomumo didinimo.
Mūsų siekis išlieka aiškus – užtikrinti žmogaus orumą, kokybišką pagalbą ir realias galimybes gyvenimo pokyčiams.


1. Įstaigos pristatymas.
1.1. BĮ Klaipėdos m. nakvynės namai veikla vykdoma adresais: Viršutinė g. 21, Tel. 0 613 36 982; Šilutės pl. 0 617 92 566; Dubysos g. 39, Tel. 0 46 415 473, Elektroninis paštas  info@nakvynesnamai.lt, elektroninė svetainė -  www.nakvynesnamai.lt.
1.2. Įstaigos vadovas – Alma Kontrimaitė
1.3. Darbuotojų ir pareigybių skaičius:

	Eil. Nr.
	Pareigybės pavadinimas
	Pareigybės lygis
	Darbuotojų skaičius

	1.
	Įstaigos vadovas
	A2
	1

	2.
	Įstaigos vadovo pavaduotojai
	A2
	2

	3.
	Struktūrinių padalinių vadovai
	A2
	-

	4.
	Specialistai:

	4.1.
	
	
	

	4.2.
	Socialiniai darbuotojai
	A2
	10

	4.3.
	
	B
	

	5. 
	Kvalifikuoti darbuotojai
	C
	13

	6. 
	Darbuotojai
	D
	3

	Iš viso
	–
	29



1.4. Patikėjimo teise valdomos patalpos:

	Pastatai (nurodyti adresus)
	Plotas (kv. m)

	Viršutinė g. 21

	681,90


	Šilutės pl. 8
	475,89

	Dubysos g. 39
	401,28



1.5. Finansinė informacija:

	Finansavimo šaltinis
	Lėšos (tūkst. eurų)
	Pastabos


	
	Planas (patikslintas)
	Panaudota lėšų
	Įvykdymas (%)
	

	Savivaldybės biudžetas (SB)
L-151
	1056,9
	1047,9
	99,2
	Asignavimų likutis susidarė dėl nepanaudotų  lėšų skirtų darbuotojų išeitinėms išmokoms mokėti, kai kurioms prekėms ir paslaugoms įsigyti. 

	Savivaldybės biudžetas (SB)
L-151
	6,9
	6,9
	100,0
	Asignavimai specialistų išlaikymui įstaigoje (sveikatos draudimas darbuotojams).

	Savivaldybės biudžetas (SB)
L-151-S
	55,3
	54,9
	99,3
	Asignavimų likutis susidarė dėl nepanaudotų lėšų skirtų ligos pašalpoms mokėti.

	Specialioji tikslinė dotacija (VB)
L-14131
	29,7
	29,7
	100,0
	Gauta dotacija soc. paslaugų srities darbuotojų DU didinimui.

	Specialioji tikslinė dotacija (VB)
L-14126
	7,6
	7,6
	100,0
	Gauta dotacija soc. paslaugų šakos kolektyvinės sutarties įsipareigojimams įgyvendinti.

	Įstaigos gautos pajamos (surinkta pajamų SP), iš jų:
	30,9
	30,8
	99,7
	Nepanaudota lėšų dalis susidarė dėl įsigyto ilgalaikio turto mažesnės kainos, nei planuota.

	Pajamų išlaidos (SP) L-331
	22,6
	22,5
	99,6
	

	Pajamų išlaidos (SP) L-333 likutis
	8,3
	8,3
	100,0
	

	Iš viso
	1187,3
	1177,8
	99,2
	



2. Įstaigos veiklos rezultatai (veiklos tikslai, uždaviniai ir priemonės, rezultato vertinimo kriterijai ir pasiekti rezultatai):

	1. Tikslas – Užtikrinti kokybišką ir efektyvų socialinių paslaugų teikimą socialinės rizikos suaugusiems asmenims Klaipėdos mieste.

	1.1. Uždavinys – Teikti ir organizuoti kokybiškas socialines paslaugas

	Priemonės
	Rezultato vertinimo kriterijai
	Pasiekti rezultatai

	1.1.1. Tinkamas ir racionalus lėšų panaudojimas 
	Skirti asignavimai naudojami teisės aktų nustatyta tvarka
	Užtikrintas savalaikis finansinių dokumentų pateikimas ir teisės aktų reikalavimus atitinkantis asignavimų naudojimas, pagal Savivaldybės atsakingų skyrių vertinimus.

	1.1.2. Paramos ir labdaros pritraukimas 
	Gautos paramos panaudojimas 
	Gauta parama (maisto produktais, drabužiais) apskaityta ir tikslingai paskirstyta paslaugų gavėjams.

	1.1.3. Socialines paslaugas teikiančių, administracijos darbuotojų ir kito personalo kvalifikacijos kėlimo mokymai
	Mokymų apimtis ir dalyvių skaičius
	Organizuoti mokymai:
Administracinio pobūdžio- 16 ak.val. (2 darbuotojai);
Korupcijos srityje -32 ak. val. (2 darbuotojai).
Visi socialinių paslaugų srities darbuotojai tobulindami savo profesinę kompetenciją, dalyvavo 535 ak. val. mokymuose per kalendorinius metus.
Supervizijose (privalomos) dalyvavo 12 darbuotojų.
Mokymai organizuoti įstaigos lėšomis, taip pat buvo sudaryta galimybė darbuotojams dalyvauti pasirinktuose mokymuose savo lėšomis/nemokamai.

	1.1.4. Profesinių kompetencijų stiprinimas.
	Darbuotojų skaičius, kuriems organizuoti profesinių kompetencijų tobulinimo mokymai
	2 darbuotojai – 16 ak. val. viešųjų pirkimų srityje.
4 darbuotojai -4 ak. val. tvarumo ir socialinės atsakomybės praktikos socialinių paslaugų organizacijoje srityje;
12 darbuotojų – 4 ak. val. asmens duomenų apsaugos srityje;
3 darbuotojai – 24 ak. val. personalo valdymo 
29 darbuotojai – 4 ak. val. civilinės saugos mokymuose.
Intervizijos organizuotos 4 kartus.

	1.1.5.Paslaugų kokybės vertinimas ir analizė
	Atlikti tyrimai ir analizės
	2025 m. atlikta paslaugų gavėjų apklausa (apimta ≥70 proc. gavėjų).
Parengta 2024–2025 m. lyginamoji analizė:
· apgyvendinimo paslaugų pasitenkinimas padidėjo iki 96 proc. (2024 m. – 80 proc.); 
· laikino apnakvindinimo paslaugoje nustatytos tobulintinos sritys. 
2025-02-11 atliktas socialinių paslaugų kokybės įsivertinimas (Nr. (1.5E)ATS-12).
Papildomai:
· dalyvauta tarptautiniame projekte „Homeless Count“ (apklausta ~190 asmenų); 
· pasirašyta sutartis su VšĮ Europos socialinio fondo agentūra dėl kokybės pilotavimo.


	1.1.6.Gerosios patirties sklaida ir bendradarbiavimas
	Dalyvavimas susitiki
muose ir pranešimų skaitymas tikslu dalintis gerąja patirtimi
	Bendradarbiavimas su Klaipėdos Marijos Taikos Karalienės „Caritu“, Klaipėdos universiteto savanoriais, MTK karitiečiais. Kas mėnesį nakvynės namuose organizuojamos veiklos, skirtos paslaugų gavėjų poreikių tenkinimui ir socialinės integracijos gerinimui.

2025-04-03 Organizuotas priėmimas BĮ Klaipėdos miesto nakvynės namuose
ir dalyvauta susitikime su Kanados ambasadore Lietuvoje J.E. p. Jeanette Sautner. Susitikimo metu pristatytos socialinės priežiūros paslaugos įstaigoje, pasidalinta gerąją patirtimi.

2025-03-20 Įstaigos teikiamų paslaugų pristatymas ir įstaigos reprezentavimas -  Lietuvos kalėjimų tarnybos ir MRU organizuotoje mokslinėje praktinėje konferencijoje „Socialinis darbas su asmenimis, atliekančiais laisvės atėmimo bausmę: profesijos svarba ir ateities perspektyvos“. Socialinė darbuotoja skaitė pranešimą tema „Asmenų, atlikusių laisvės atėmimo bausmę, integracijos Klaipėdos mieste sunkumai socialinio darbuotojo požiūriu. 

2025-09-11 Pristatytos Įstaigoje teikiamos paslaugos ir teikti siūlymai Nacionalinio sveikatos centro organizuotoje diskusijoje „Tuberkuliozės prevencijos priemonių taikymas Klaipėdos mieste“;
2025-11-14 -direktorius dalyvavo ir skaitytas pranešimas Savivaldybės Socialinės gerovės departamento inicijuotame  informaciniame–pažintiniame susitikime, kurio tikslas – stiprinti bendradarbiavimą.

2025-11-21 Atvirų durų diena BĮ Klaipėdos miesto nakvynės namuose.

Bendradarbiavimo ir gerosios patirties pasidalinimo susitikimai ir  konsultacijos su  Probacijos tarnybos specialistais. Tarpinstitucinio bendradarbiavimo palaikymas. 

Vykdyta viešinimo veikla (internetinė svetainė, socialiniai tinklai).

	1.1.7. Paslaugų prieinamumas ir užtikrinimas įstaigoje
	Apgyvendinimo paslaugų registruotų prašymų ir paslaugų gavėjų skaičius 
	Registruotų prašymų-paraiškų apgyvendinimo paslaugai gauti skaičius – 141. 
Apgyvendinimo paslaugą gavo 188 asmenys (2023 m. -195 asmenys): 149 vyrai ir 39 moterys. 


	
	Institucijoje gavusių laikiną apnakvindinimą paslaugų gavėjų, lovadienių skaičius
	Laikino apnakvindinimo paslauga (LAP) suteikta 444 asmenų (2024 m. - 419 asmenų): 382 vyrai ir 62 moterys, senatvės pensinio amžiaus - 57, asmenys, kuriems nustatytas dalyvumo lygis - 53. LAP buvo suteikta 17844 lovadieniai/kartai (2024 m.- 15667). Poreikis didėjantis. 
LAP neblaiviems suteikta 64 asmenims (2024 m.-38 asmenys), iš jų vyrai-54, moterys -10.
Smurto pavojų artimoje aplinkoje keliantiems paslaugos suteiktos 46 asmenims (2024 m.-33 asmenys) iš jų, vyrai-40, moterys-6.

	
	Intensyvią krizių įveikimo pagalbą gavusių asmenų skaičius
	Intensyvios krizių įveikimo pagalbos įvykio vietoje paslauga suteikta 9 asmenims, iš jų:  6 vyrai ir 3 moterys. 
Didžiausias paslaugų poreikis – tarpininkavimui ir atstovavimui: 51 kartas; sveikatos priežiūros paslaugų organizavimui: 12 kartų.

	
	Iš laisvės atėmimo bausmės atlikimo įstaigų paleidžiamų (paleistų) asmenų kuriems suteiktos socialinės integracijos paslaugos, skaičius
	Gauti pranešimai – 113 (2024 m. – 132), iš jų apie lygtinai paleidžiamus asmenis – 90; apie terminuotą bausmę atlikusius -23. Socialinės integracijos paslaugas įstaigoje gavo 15 asmenų, pagal jų sutikimus. 
Didesnė dalis asmenų pageidavo pagalbos dėl dokumentų piniginei paramai gauti (9); gyvenamosios vietos deklaravimo/radimo (5/7).
Nuotolinės ar kalėjime teiktos konsultacijos - 9 asmenims. 
Asmenys atsisakę pagalbos dėl motyvuotos 
priežasties (nėra probleminių sričių) - 4.

	
	Asmenų, kuriems suteikta tarpininkavimo, atstovavimo, informavimo paslauga nutraukus apgyvendinimo paslaugas
	2025 metais 7 asmenims buvo įteikti siuntimai paslaugai gauti, visi jie neišreiškė sutikimo. 
Iš minėtų asmenų, 2 nesutikę priimti pagalbos, periodiškai lankėsi pas socialinius darbuotojus konsultuotis pagal individualius poreikius.






	
	Potencialių socialinių paslaugų gavėjų paieškos duomenys
	Tikslinės grupės 9 asmenų stebėjimas ir situacijos vertinimas, teikiant informavimo ir konsultavimo paslaugas.  

	1.1. Uždavinys – Garantuoti higienos normas, atitinkančias patalpas bei saugų asmenų poreikiams pritaikytą apgyvendinimą

	Priemonės
	Rezultato vertinimo kriterijai
	Pasiekti rezultatai

	1.2.1.  Darbuotojų saugos ir sveikatos užtikrinimas 
	DSS reikalavimų laikymasis ir kontrolė
	Įstaigoje užtikrinamas darbuotojų saugos ir sveikatos reikalavimų laikymasis, naudojant skaitmeninę DSS sistemą SAUGA.lt, kuri leidžia:
· organizuoti ir vykdyti privalomus mokymus bei žinių patikrinimą; 
· valdyti dokumentų ir patikrų periodiškumą; 
· užtikrinti darbuotojų informavimą ir grįžtamąjį ryšį. 
Visi darbuotojai aprūpinti asmeninėmis apsaugos priemonėmis.
Organizuoti civilinės saugos mokymai (28 darbuotojai).
Priešgaisrinio patikrinimo metu pažeidimų nenustatyta.
7 darbuotojai paskiepyti nuo erkinio encefalito.

	2. Tikslas – Mažinti socialinės rizikos grupių suaugusių asmenų socialinę atskirtį, skatinant jų socialinę integraciją 

	2.2. Uždavinys – Mažinti socialinės rizikos asmenų socialinę atskirtį

	Priemonės
	Rezultato vertinimo kriterijai
	Pasiekti rezultatai

	2.2.1. Tarpininkavimas sprendžiant socialines problemas 
	Suteiktų paslaugų apimtis/ asmenų skaičius
	Didžiausios tarpininkavimo sritys:
· socialinė parama – 153 atvejai; 
· gyvenamosios vietos deklaravimas – 103; 
· užimtumas – 53; 
· socialinis būstas – 28; 
· darbingumo nustatymas – 19;
· skolų išieškojimo klausimai – 11.


	2.2.2. Priklausomybių konsultavimas
	Suteiktų konsultacijų/
asmenų skaičius
	Suteiktos 21 konsultacijos 4 asmenims.

	2.3. Uždavinys – siekti socialinės rizikos suaugusių asmenų efektyvios socialinės integracijos. 

	Priemonės
	Rezultato vertinimo kriterijai
	Pasiekti rezultatai

	2.3.1. Sociokultūrinė veikla
	Renginių ir dalyvių skaičius
	Organizuoti 6 renginiai, dalyvavo 68 asmenys 

	2.3.2. Įdarbinimo skatinimas
	Dirbančių asmenų skaičius
	Dirbo 17 paslaugų gavėjų.
Didelė dalis gavėjų – pensinio amžiaus arba su negalia. 

	2.3.3. Savarankiško gyvenimo skatinimas
	Savarankiškai gyvenančių asmenų skaičius
	11 asmenų pradėjo gyventi savarankiškai;
9 – išvyko į globos įstaigas;
4 – gavo socialinį būstą.



3. Atlikti patikrinimai, auditai. Tikrinusių institucijų išvados
2025-03-17 Klaipėdos priešgaisrinės gelbėjimo valdybos Kretingos priešgaisrinės gelbėjimo tarnyba atliko planinį priešgaisrinį techninį patikrinimą adresu Dubysos g. 39.
Pažeidimų nenustatyta.

[bookmark: _Hlk160717963]4. Problemos (sąlygotos vidaus ir išorės veiksnių) ir numatomos priemonės

Ūkinės ir infrastruktūrinės problemos
Fiksuojamos neplanuotos išlaidos dėl dažnų įrenginių gedimų (keltuvai adresais Viršutinė g. 21 ir Šilutės pl. 8, buitinė technika), taip pat spartesnis inventoriaus nusidėvėjimas.
Numatomos priemonės: planuoti prioritetinį lėšų poreikį dažniausiai gendančių įrenginių remontui ir (ar) keitimui; vykdyti periodinę įrenginių techninės būklės kontrolę; atnaujinti labiausiai nusidėvėjusį inventorių pagal finansines galimybes. 
Paslaugų gavėjų elgesio problemos:
Pasitaikantys agresyvaus paslaugų gavėjų elgesio atvejai.
Priemonės: vidaus tvarkos užtikrinimas, darbuotojų mokymai, komandinio reagavimo stiprinimas, bendradarbiavimas su institucijomis, saugumo priemonių poreikio vertinimas.

5. Kitų metų veiklos prioritetai, tikslai ir kryptys

2026 metai Klaipėdos miesto savivaldybėje paskelbti Socialinės atsakomybės metais, todėl Nakvynės namai kryptingai plės bendruomenines iniciatyvas, skatins paslaugų gavėjų socialinį įsitraukimą ir atsakomybę už savo integraciją.

Socialinių paslaugų kokybės tobulinimas
2026 metais tęsiamas dalyvavimas socialinių paslaugų kokybės reikalavimų pilotavimo procese pagal sutartį su VšĮ Europos socialinio fondo agentūra, užtikrinant laikino apnakvindinimo paslaugos kokybės reikalavimų diegimą.
Bus užtikrintas darbuotojų įsitraukimas į projekto veiklas (konsultacijas, mokymus, vidinius aptarimus), socialinių paslaugų gavėjų įtraukimas į vertinimo procesus bei reikalingų dokumentų rengimas.
Projektinė veikla
Planuojamas dalyvavimas projekte „Alternatyvių investicijų detektorius (AID2)“, siekiant plėtoti socialinės integracijos paslaugas iš laisvės atėmimo vietų paleidžiamiems asmenims.
Darbo procesų tobulinimas
Numatomas darbo procesų skaitmenizavimas, diegiant dokumentų pasirašymą skaitmeninėmis priemonėmis (planšetėmis), siekiant didinti paslaugų prieinamumą ir efektyvumą.
Infrastruktūros gerinimas
· šilumos sistemos keitimo II etapas (Dubysos g. 39); 
· modulinių pastatų sienų apdailos atnaujinimas; 
· informacinių lentelių atnaujinimas. 
Darbo sąlygų gerinimas
· darbo vietų (kompiuterinės įrangos, baldų) atnaujinimas; 
· darbo aprangos atnaujinimas; 
· darbuotojų draudimo nuo nelaimingų atsitikimų ir sveikatos darudimo tęstinumas; 
Paslaugų gavėjų gyvenimo sąlygų gerinimas
· inventoriaus (lovų, čiužinių) atnaujinimas; 
· buitinės technikos atnaujinimas.

Direktorė						Alma Kontrimaitė
